Другая значная перабудова была за расейскім часам. Пасьля скасаваньня Уніі да 1860-ых гг. Барысаглебская царква ператварылася ў руіну. У 1866 г. распрацаваны праект перабудовы храма ў псеўдарускім стылі, а ў 1873-75 гг. ён быў рэалізаваны. Высокі клінчаты дах замянілі пакатым і чатырохсхільным, быў дададзены пасярэдзіне купал і ўсталяваныя барабаны з какошнікамі ды залатыя цыбульныя купалы на абарончых вежах.